CELEX: 32022D0936
Language: lv
Date: 2022-06-13 00:00:00
Title: Padomes Lēmums (ES) 2022/936 (2022. gada 13. jūnijs) par nostāju, kas Eiropas Savienības vārdā jāieņem Starptautisko dzelzceļa pārvadājumu starpvaldību organizācijas (“OTIF”) Tehnisko ekspertu komitejas 14. sanāksmē attiecībā uz izmaiņām vienotajos tehniskajos priekšrakstos attiecībā uz kravas telemātikas lietojumprogrammu un izmaiņām ATMF B pielikumā par atkāpēm un OTIF Revīzijas komitejas rakstiskajā procedūrā attiecībā uz izmaiņām ATMF vienotajos noteikumos

17.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 162/35
               
            
         PADOMES LĒMUMS (ES) 2022/936
         (2022. gada 13. jūnijs)
         par nostāju, kas Eiropas Savienības vārdā jāieņem Starptautisko dzelzceļa pārvadājumu starpvaldību organizācijas (“OTIF”) Tehnisko ekspertu komitejas 14. sanāksmē attiecībā uz izmaiņām vienotajos tehniskajos priekšrakstos attiecībā uz kravas telemātikas lietojumprogrammu un izmaiņām ATMF B pielikumā par atkāpēm un OTIF Revīzijas komitejas rakstiskajā procedūrā attiecībā uz izmaiņām ATMF vienotajos noteikumos
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Savienība pievienojās 1980. gada 9. maija Konvencijai par starptautiskajiem dzelzceļa pārvadājumiem, kas grozīta ar 1999. gada 3. jūnija Viļņas protokolu (“COTIF”) ar Nolīgumu starp Eiropas Savienību un Starptautisko dzelzceļa pārvadājumu starpvaldību organizācijupar Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (1).
                  
               
                     (2)
                  
                  
                     Ievērojot COTIF 13. panta 1. punkta f) apakšpunktu, tika izveidota OTIF Tehnisko ekspertu komiteja (“CTE”).
                  
               
                     (3)
                  
                  
                     Ievērojot COTIF 20. panta 1. punkta b) apakšpunktu, un saskaņā ar 6. pantu COTIF F papildinājumā par Vienotajiem noteikumiem tādu tehnisko standartu apstiprināšanai un vienotu tehnisko priekšrakstu pieņemšanai, kas piemērojami izmantošanai starptautiskajā satiksmē paredzētiem dzelzceļa materiāliem, CTE ir kompetenta pieņemt vai grozīt, inter alia, Vienotos tehniskos priekšrakstus (“UTP”) attiecībā uz kravas telemātikas lietojumprogrammām (“UTP TAF”).
                  
               
                     (4)
                  
                  
                     Saskaņā ar COTIF 20. panta 1. punkta e) apakšpunktu un 7.a un 21. pantu COTIF G papildinājumā par Vienveida noteikumiem attiecībā uz starptautiskajā satiksmē izmantojamo dzelzceļa materiālu tehnisko atzīšanu (“ATMF vienotie noteikumi”) CTE ir kompetenta pieņemt vai grozīt ATMF vienoto noteikumu B pielikumu par atkāpēm no UTP piemērošanas.
                  
               
                     (5)
                  
                  
                     
                        CTE savā 14. sesijas, kas notiks 2022. gada 14. un 15. jūnijā, darba kārtībā iekļāva priekšlikumu pieņemt lēmumus grozīt UTP TAF un pārskatīt ATMF vienoto noteikumu B pielikumu par atkāpēm no UTP piemērošanas.
                  
               
                     (6)
                  
                  
                     Paredzēto CTE lēmumu mērķi ir saskaņot UTP TAF ar Komisijas Īstenošanas regulu (ES) 2021/541 (2), un ATMF vienoto noteikumu B pielikumu saskaņot ar Eiropas Parlamenta un Padomes Direktīvu (ES) 2016/797 (3).
                  
               
                     (7)
                  
                  
                     Paredzams, ka Revīzijas komiteja, kas izveidota saskaņā ar COTIF 13. panta 1. punkta c) apakšpunktu (“Revīzijas komiteja”), veiks rakstisku procedūru, lai lemtu par grozījumiem ATMF vienoto noteikumu 3.a panta 5. punktā un 15. panta 2. punktā.
                  
               
                     (8)
                  
                  
                     Paredzētās Revīzijas komitejas lēmuma mērķis ir saskaņot ATMF vienotos noteikumus ar Eiropas Parlamenta un Padomes Direktīvu (ES) 2016/798 (4).
                  
               
                     (9)
                  
                  
                     Ir lietderīgi noteikt nostāju, kas Savienības vārdā jāieņem CTE un – attiecībā uz ATMF vienoto noteikumu pārskatīšanu – Revīzijas komitejā, jo ierosinātie lēmumi Savienībai būs saistoši.
                  
               
                     (10)
                  
                  
                     Paredzētie OTIF lēmumi, kas veicina OTIF tiesību aktu saskaņošanu ar līdzvērtīgiem Savienības tiesību aktu noteikumiem, ir saskaņā ar Savienības tiesībām un stratēģiskajiem mērķiem, un tāpēc Savienībai tie būtu jāatbalsta,
                  
               IR PIEŅĒMUSI ŠO LĒMUMU.
         
            1. pants
            Nostāja, kas OTIF CTE 14. sesijā Savienības vārdā jāieņem attiecībā uz UTP TAF izmaiņām un ATMF vienoto noteikumu B pielikuma pārskatīšanu par atkāpēm no UTP piemērošanas, ir šāda:
            
                        1)
                     
                     
                        atbalstīt CTE priekšlikumu atjaunināt UTP TAF (CTE darba dokuments TECH-22004-CTE14);
                     
                  
                        2)
                     
                     
                        atbalstīt CTE priekšlikumu atjaunināt ATMF vienoto noteikumu B pielikumu par atkāpēm no UTP piemērošanas (CTE darba dokuments TECH-22005-CTE14).
                     
                  
         
            2. pants
            Nostāja, kas Savienības vārdā jāieņem Revīzijas komitejas rakstiskā procedūrā attiecībā uz ATMF vienoto noteikumu daļēju pārskatīšanu, ir atbalstīt CTE priekšlikumu grozīt ATMF vienoto noteikumu 3.a panta 5. punktu un 15. panta 2. punktu (CTE darba dokuments TECH-22019-CTE14-7).
         
         
            3. pants
            Pēc CTE un Revīzijas komitejas lēmumu pieņemšanas tos publicē Eiropas Savienības Oficiālajā Vēstnesī, norādot to spēkā stāšanās datumu.
         
         
            4. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 13. jūnijā
            
               
                  Padomes vārdā –
               
               
                  priekšsēdētājs
               
               M. FESNEAU
            
         
         
            (1)  OV L 51, 23.2.2013., 8. lpp.
         
         
            (2)  Komisijas Īstenošanas regula (ES) 2021/541 (2021. gada 26. marts), ar ko Regulu (ES) Nr. 1305/2014 groza attiecībā uz datu aprēķināšanas un apmaiņas vienkāršošanu un uzlabošanu un izmaiņu kontroles pārvaldības procesa atjaunināšanu (OV L 108, 29.3.2021., 19. lpp.).
         
            (3)  Eiropas Parlamenta un Padomes Direktīva (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (OV L 138, 26.5.2016., 44. lpp.).
         
            (4)  Eiropas Parlamenta un Padomes Direktīva (ES) 2016/798 (2016. gada 11. maijs) par dzelzceļa drošību (OV L 138, 26.5.2016., 102. lpp.).